Para outras páxinas con títulos homónimos véxase: Pedroso.

**San Salvador de Pedroso** é unha parroquia rural que se localiza no leste do concello de Narón, na provincia da Coruña, cunha superficie de 9,8 km². Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.

Segundo o padrón municipal de 2018 tiña 701 habitantes (355 mulleres e 346 homes) distribuídos en 28 entidades de poboación, o que supón un descenso en relación ao ano 2007 cando tiña 795 habitantes. A súa densidade poboación é de 75,2 hab./km².

Xeografía
---------

Limita ao norte coa parroquia de Sedes e o concello de San Sadurniño, ao sur co concello de Neda e a parroquia de Doso, ao leste co concello de San Sadurniño, e ao oeste coa parroquia de Sedes e o concello de Neda.

Historia
--------

Os textos das imaxes son unha copia xa que o documento orixinal non se conserva, foi feita polo notario Pedro Lastra en 1543.
É sobre a historia de Pedroso porque Dona Munia, irmá do conde de Galicia no ano 1111, mandou levantar o mosteiro de Pedroso e dótao de moitas das súas pertenzas: terras, propiedades etc. Estes foron doados a Don Diego Xelmírez porque Dona Munia morre viúva.

Coa Constitución española de 1812, Pedroso foi recoñecido como concello en 1813, formado daquela polas parroquias de Pedroso, Doso e Santa Mariña do Monte (hoxe no concello de San Sadurniño), con 1.388 habitantes.

Relevo
------

A parroquia de Pedroso posúe zonas húmidas de especial interese pola fraxilidade do seu equilibrío e a consguinte necesidade da súa conservación como son os do Chao. Estas terras molladas, e no inverno anegadas, son fonte dunha rica biodiversidade entre a que destaca o liño algodoso, especie en extinción na península e que podemos observar preto deste lugar.

Patrimonio
----------

A igrexa parroquial de San Salvador celebra as festas patronais o 5 de agosto.

A capela da Virxe do O está situada no medio do val de Pedroso. O segundo domingo de maio celébrase a romaría. Tradicionalmente celebrábase para pedirlle á Virxe boas colleitas. Consérvase a procesión arredor da igrexa na misa matutina, e a imaxe é levada ata a fonte das Areas (ou San Salvador).

Galería de imaxes
-----------------

*Artigo principal**:* Galería de imaxes de Pedroso, Narón.
* Muíño de PedrosoMuíño de Pedroso
* Fonte do CarballoFonte do Carballo
* Apeadoiro de PedrosoApeadoiro de Pedroso
* Apeadoiro de PedrosoApeadoiro de Pedroso
* Cruceiro de PedrosoCruceiro de Pedroso
* Capela da Virxe do OCapela da Virxe do O
* Igrexa de San Salvador de PedrosoIgrexa de San Salvador de Pedroso

Lugares e parroquias
--------------------

### Lugares de Pedroso

| Lugares da parroquia de Pedroso no concello de Narón |  |
| --- | --- |
| Bazón | Os Bidueiros | O Carballo | O Castro da Ermida | O Castro | O Catasol | As Congostras | A Corredoira | A Costeira | O Cotelo | Faxín | A Gándara | Os Loureiros | Meizoso | O Mosteiro | Mugardos | Os Novás | Painzás | A Pallota | A Pedra | A Pereiruga | Piñeiros | O Pouso Vello | O Pozo | Pradelo | A Revolta | O Río do Couto | Santá | A Vacariza |

### Parroquias de Narón

| Galicia | Provincia da Coruña | Parroquias de Narón |  |
| --- | --- |
| Castro (Santa María) | Doso (San Lourenzo) | Narón | Pedroso (San Salvador) | San Xiao de Narón (San Xiao) | Sedes (Santo Estevo) | Trasancos (San Mateo) | O Val (Santa María a Maior) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pedroso, Narón Modificar a ligazón no Wikidata*** |

### Outros artigos

* Lugares de Narón

|  |  |
| --- | --- |
| Control de autoridades | 
* Wd: Q10972127
* código INE: 15054100000

 |